Diari Oficial de la Generalitat Valenciana


Sumari del DOGV 8510, del 21-03-2019 (2019/2728)

RESOLUCIÓ de 14 de març de 2019, del secretari autonòmic d'Agricultura i Desenvolupament Rural i director de l'Agència Valenciana de Foment i Garantia Agrària, per la qual es concedeixen les ajudes previstes en l'Ordre 13/2018, de 10 d'abril, per la qual s'estableixen les bases reguladores de les ajudes previstes en la submesura 19.2 del Programa de desenvolupament rural de la Comunitat Valenciana 2014-2020, Suport per a la realització d'operacions conforme a l'estratègia de desenvolupament local participatiu dels grups d'acció local LEADER 2014-2020. Convocatòria 2018.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8510

Data del DOGV
:   21-03-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/2728


Data del document
:   14-03-2019

Organisme emissor
:   Agència Valenciana de Foment i Garantia Agrària

Tipus de document
:   Resolució

Correcció d'errades

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 14 de març de 2019, del secretari autonòmic d'Agricultura i Desenvolupament Rural i director de l'Agència Valenciana de Foment i Garantia Agrària, per la qual es concedeixen les ajudes previstes en l'Ordre 13/2018, de 10 d'abril, per la qual s'estableixen les bases reguladores de les ajudes previstes en la submesura 19.2 del Programa de desenvolupament rural de la Comunitat Valenciana 2014-2020, Suport per a la realització d'operacions conforme a l'estratègia de desenvolupament local participatiu dels grups d'acció local LEADER 2014-2020. Convocatòria 2018. [2019/2728]  
  
Vista l'Ordre, 13/2018, de 10 d'abril, de la Conselleria d'Agricultura, Medi Ambient, Canvi Climàtic i Desenvolupament Rural (DOGV 8278, 20.04.2018), per la qual s'estableixen les bases reguladores de les ajudes previstes en la submesura 19.2 del Programa de desenvolupament rural de la Comunitat Valenciana 2014-2020, Suport per a la realització d'operacions conforme a l'estratègia de desenvolupament local participatiu dels grups d'acció local LEADER 2014-2020.  
Vista la Resolució de 6 de juliol de 2018, del director de l'Agència Valenciana de Foment i Garantia Agrària (AVFGA), per la qual es convoquen les ajudes previstes en la submesura 19.2 del Programa de desenvolupament rural de la Comunitat Valenciana 2014-2020, Suport per a la realització d'operacions conforme a l'estratègia de desenvolupament local participatiu, dels grups d'acció local LEADER 2014-2020 (DOGV 8337, 12.07.2018).  
Vista la comunicació d'abstenció, de 7 de març de 2019, de la directora general de Desenvolupament Rural i Política Agrària Comuna, en relació als expedients de la Zona Rural LEADER 9 Associació Som Rurals, que compleixen amb els requisits per a l'accés a les ajudes previstes en la submesura 19.2 del PDR-CV 2014-2020, Suport per a la realització d'operacions conforme a l'estratègia de desenvolupament local participaiu, dels grups d'acció local LEADER 2014-2020, corresponent a la convocatòria de l'any 2018.  
Vist que s'ha efectuat la valoració de les sol·licituds per les comissions d'avaluació de la Zona Rural LEADER 9 Associació Som Rurals, prevista en l'article 14 de l'Ordre 13/2018, de 10 d'abril, i les propostes de valoració emeses per la Junta Directiva del GAL.  
Vist l'informe de subvencionalitat preceptiu i vinculant emés pel Servei d'Estratègia Territorial Rural, una vegada revisada la documentació i ratificada, si escau, l'aprovació dels projectes.  
Vista la diligència de data 11 de març de 2019 emesa pel Servei d'Estratègia Territorial Rural en la qual comunica el desistiment voluntari relatiu a l'expedient AGL/SOM-RU/09/2018/09, del qual és beneficiari l'Ajuntament de Llocnou de Sant Jeroni.  
Vista la proposta de resolució de concessió d'ajudes formulada per la persona titular del Servei d'Estratègia Territorial Rural, de data 11 de març de 2019.  
En ús de les competències atribuïdes pel Decret 124/2006, de 8 de setembre, del Consell, pel qual es designa l'organisme pagador de les despeses corresponents a la Política Agrícola Comuna en la Comunitat Valenciana i s'estableix la seua organització i funcionament, i la delegació prevista en l'Acord de 26 d'abril de 2012 pel qual es deleguen les funcions d'autorització de pagaments de fons FEADER entre l'organisme pagador i els distints òrgans administratius de la Conselleria d'Agricultura, Medi Ambient, Canvi Climàtic i Desenvolupament Rural, resolc:  
  
  
Primer. Concessió de les ajudes  
1. Aprovar la concessió de les ajudes corresponents a la convocatòria 2018, en relació als expedients de la Zona Rural LEADER 9 Associació Som Rurals, previstes en la submesura 19.2 del Programa de desenvolupament rural de la Comunitat Valenciana 2014-2020, Suport per a la realització d'operacions conforme a l'estratègia de desenvolupament local participatiu dels grups d'acció local LEADER 2014-2020, a les persones físiques i jurídiques, i pels imports i anualitats, que figuren en l'annex I de la present resolució.  
2. Les presents ajudes s'integren en la mesura 19 del PDR-CV 2014-2020, estant cofinançades per les següents administracions públiques i en els següents percentatges: 53,00 % Fons Europeu Agrícola de Desenvolupament Rural (FEADER), 38,14 % Generalitat Valenciana i 8,86 % Ministeri d'Agricultura, Pesca, Alimentació i Medi Ambient.  
  
3. Les persones beneficiàries de les ajudes hauran de complir les obligacions establides en l'Ordre 13/2018, de 10 d'abril, i en la resta de normativa aplicable.  
  
Segon. Recursos  
En la notificació de la resolució individualitzada que es dicte es farà constar que contra aquesta, que posa fi a la via administrativa, pot interposar-se potestativament recurs de reposició davant el director de l'Agència Valenciana de Foment i Garantia Agrària (AVFGA), en el termini d'un mes comptat des de l'endemà de la notificació, o directament recurs contenciós administratiu davant els jutjats contenciosos administratius de la Comunitat Valenciana en el termini de dos mesos, de conformitat amb el que es disposa en els articles 123 i 124 de la Llei 39/2015 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que la persona interessada puga interposar qualsevol altre recurs que considere oportú.  
  
València, 14 de març de 2019.- El secretari autonòmic d'Agricultura i Desenvolupament Rural i director de l'Agència Valenciana de Foment i Garantia Agrària: Francisco Rodríguez Mulero.